Versindaba » Blog Archive » Desmond Painter. Ook oor selfsensuur…
Friday, June 18th, 2010 | Uncategorized.
4 Kommentare op “Desmond Painter. Ook oor selfsensuur…”
Um … bôggom … wil net op ietsie wys: Dis nie korrek om te sê ek dink “die grootste probleem in die Afrikaanse openbare diskoers is … selfsensuur” nie. Ek het nie ’n studie van die Afrikaanse openbare diskoers gedoen en tot bogenoemde gevolgtrekking gekom nie. Ek het wel top geblaas oor ’n politiek korrekte vermaning en ’n blog daaroor geskryf.
Mnr. Painter, dit doen u klaarblykblik soveel pyn aan om Praag te besoek, waarom sou u u daaraan blootstel? Maar ek is verheug om te lees dat u nie aan politieke korrektheid ly nie (dit wil sê, pyn daardeur ervaar nie).
Wat altyd vermaaklik is van hierdie soort debatte, is dat ’n mens jou “teenstaander” se woorde net so kan neem, of ’n paar geringe aanpassings kan maak, en ter verdediging van jou eie standpunte kan aanvoer.
Hiermee my stukkie retoriek:
• Die probleem is veel eerder die onvanpaste intellektuele selfversekerdheid en die morele verhewendheid van die meeste Afrikaanse linkses.
• Diegene van ons wat anders dink, gee gans te veel om wanneer ons van “politieke inkorrektheid” beskuldig word; en ons is boonop gans te verdraagsaam!
• Bowenal moet ons nie afgeskrik word deur die siniese manier waarop hulle misdaadstatistieke en moordstories misbruik om retoriese punte aan te teken nie. [Met verwysing na die linkses se siniese verwringing van misdaadstatistieke en moordstories tydens die apartheidstyd.]
Ai nee, Jelleke, dis nou ’n cheap trick, en verwerplik!
Jelleke skryf: “Ek het nie ’n studie van die Afrikaanse openbare diskoers gedoen en tot bogenoemde gevolgtrekking gekom nie.” Fair enough.
En: “Ek het wel top geblaas oor ’n politiek korrekte vermaning en ’n blog daaroor geskryf.” Ook fair enough. Ek, natuurlik, dink nie die vermaning was politiek korrek nie, maar wel korrek!
Waarom ek Praag se webblad sou besoek? Want ek dink dit is sommer net PK om te glo ons leef almal harmonieus saam en dat ons deur ‘n proses van konsensus en vriendelikheid by ‘n plek sal uitkom waarom ons almal gelukkig en tevrede is. Dus moet mens so nou en dan vyandelike gebied besoek — om te spioeneer, om ‘n aanval te loods, om te kyk of jy die vyand kan uitlok, daai soort ding.
Oor jou inverse toe-eiening van my retoriek: 🙂
Waaroor verskil ons nou weer?
Oor baie, meen ek! Maar as ek nou daaraan moet gaan sit en dink, raak ek weer so opgewerk, ek sal sukkel om vanaand te slaap, so ek sal maar ander dag weer baklei! Vir nou: kalm, vriendelike gedagtes…
(Om darem regverdig te wees: my eie bloginskrywing was “geinspireer” deur my lees van daardie stukkie kommentaar op Praag, nie deur jou stuk nie. Ek was “aspris” deur jou te betrek, en doelbewus “over the top”. Ek dink nie mens moet heeldag oor jou taal waak, vir ingeval jy iets s^e wat iemand anders ontstel nie. Ek dink egter wel daar is nog baie vooroordele teen sg. “gemengde verhoudings” en dat daardie vooroordele oorgedra word in skynbaar onskuldige maniere van praat. Vir my is daardie soort vooroordele iets wat my vies maak; dit hoef egter nie vir sou so te wees nie. As ek my viesgeid uitspreek probeer ek jou nie stilmaak nie; ek probeer maar net s^e dit maak my vies!)